hotchpotch/miracl-hf-unified huggingface dataset:
Tuomas (Seitsemän veljestä)
Tuomas (koko nimeltään Tuomas Juhaninpoika Jukola) on Aleksis Kiven "Seitsemän veljestä" -romaanin kuvaamista Jukolan veljeksistä toiseksi vanhin. Hän on Aapon kaksoisveli.
Ulkoiselta olemukseltaan Tuomas on veljeksistä harteikkain. Lisäksi häntä luonnehditaan ruskeaihoiseksi ja hiuksiltaan hampunväriseksi, kuten veljiäänkin. Tuomaan asema veljeksistä fyysisesti voimakkaimpana on erityisen tärkeä, sillä hänen viiteryhmänsä korostaa raa'an lihasvoiman merkitystä. Tuomas on verraten vähäpuheinen ja hänen toimintansa on melko eleetöntä ja vakaata - niinpä hänestä kasvaa kelpo isäntämies. Väkivahvana miehenä hän voittaa veljesten väliset pienet painiottelut eivätkä Toukolan miehet pärjää hänelle tappeluissa. Tuomaan luonteessa on jyrkkyyttä ja ehdottomuutta. Tämä näkyy tapahtumissa Hiidenkivellä, kun Tuomas on valmis heittämään humalassa riehuneen Laurin härkien eteen: ""Pois tieltä! Sinä olit tuomari, minä olen pyöveli ja lakimme täyttyköön. Alas kiveltä ilman armoa, mies!""
Tuomas ei rakenna yhtä hienoja kielikuvia kuin veljensä, vaan murahtelee sanottavansa lyhyesti. Hän on verraten mielikuvitukseton, vailla omia ideoita. Lukemaan Tuomas oppii veljeksistä viidentenä, ennen Timoa ja Juhania. Tuomaan auktoriteetti on vahva: kun hän alkaa puoltaa jotakin, muut veljekset seuraavat pian mukana. Tuomas on myös pitkävihainen, armollisuuden käsite on hänelle melko etäinen, sen sijaan oikeudenmukaisuus on hänelle ominaista. Tuomas on monen lukijan suosikki: mies joka keskittyy tekoihin ja jättää puhumisen vähemmälle.
Romaanin lopulla, kun veljekset Simeonia lukuun ottamatta avioiduttuaan jakavat Jukolan ja Impivaaran tilat, Tuomas saa Impivaaran toisen puoliskon, jota aletaan kutsua Yli-Impivaaraksi. Sen isäntä tunnetaan paitsi voimistaan, myös armeliaisuudestaan köyhiä kohtaan. Hänen puolisonsa on Härkämäen tytär. Kirjailija vertaa Tuomaan elämänkulkua rauhallisesti etenevään virtaan.
"Seitsemän veljeksen" ensimmäinen näyttämöversio tehtiin Suomalaisessa Teatterissa vuonna 1898. Tuomasta näyttelivät 1900-luvun teatteriproduktioissa muun muassa Pentti Järventie, Kullervo Kalske, Mauri Kuosmanen, Leo Lastumäki, Uuno Montonen, Paavo Roiha ja Holger Salin. Ritva Holmbergin dramatisoimassa ja Kalle Holmbergin ohjaamassa Turun kaupunginteatterin suositussa "Seitsemässä veljeksessä" 1970-luvulla Tuomaan roolin näytteli Vesa-Matti Loiri.
2000-luvulla Tuomaan roolin ovat näytelleet muun muassa Tom Petäjä Lahden kaupunginteatterissa ja Aimo Räsänen Tampereen Työväen Teatterissa. Helsingin Kaupunginteatterin uustulkinnassa syksyllä 2012 Tuomaan roolin näytteli Priit Pius.
Wilho Ilmarin filmatisoinnissa "Seitsemän veljestä" (1939) Tuomasta näyttelee Eino Kaipainen. Jouko Turkan televisiosarjassa "Seitsemän veljestä" (1989) Tuomaan roolissa on Jarmo Mäkinen.
Chris Bradford
Chris Bradford (s. 23. kesäkuuta 1974) on englantilainen kirjailija ja muusikko. Ennen kirjailijan uraansa hän työskenteli lauluntekijänä. Bradford tunnetaan Suomessa parhaiten nuortensarjastaan "Nuori samurai".
Nuori SamuraiMusiikki
Luettelo pikkuplaneetoista: 220001–221000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
220001:stä ja päättyen 221000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 221001–222000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
221001:stä ja päättyen 222000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 222001–223000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
222001:stä ja päättyen 223000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 223001–224000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
223001:stä ja päättyen 224000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 224001–225000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
224001:stä ja päättyen 225000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 225001–226000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
225001:stä ja päättyen 226000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 226001–227000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
226001:stä ja päättyen 227000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 227001–228000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
227001:stä ja päättyen 228000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 228001–229000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
228001:stä ja päättyen 229000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 229001–230000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
229001:stä ja päättyen 230000:een.
Kokonaisen luettelon löytää katsomalla Luettelo pikkuplaneetoista.
Jussi Onnismaa
Jussi Onnismaa on ohjauksen dosentti, työnohjaaja (STOry) ja kouluttaja, organisaatiokonsultti FiNOD sekä johtoryhmien ja työyhteisöjen valmentaja. Onnismaa työskentelee Kehityspiikki Consulting Oy:ssa. Hän on ollut asiantuntijana ja ideoijana useissa työelämää ja koulutusta lähentävissä kehittämishankkeissa, , Onnismaa on tietokirjailija ja hän on julkaissut kirjoja ja artikkeleita ohjauksesta, dialogisuudesta, ammattietiikasta, työhyvinvoinnista, sosiaalisesta muistista ja organisaatioista.
Muita julkaisuja http://tuhat.halvi.helsinki.fi/portal/fi/person/juonnism
Työnkuvaa
LinkedIn
Toimii mm. seuraavissa järjetöissä
Suomen työnohjaajat ry: Ammattieettinen toimikunta ja Osviitta-lehti
Organisaatiodynamiikka FINOD/ Hallitus
Työelämän tutkimusyhdistys ryHallitus
Gabriele Salviati
Gabriele Salviati (s. 29. maaliskuuta 1910 Bologna – 15. lokakuuta 1987) oli italialainen yleisurheilija ja olympiamitalisti, joka kilpaili pikajuoksussa. Hän edusti seuratasolla Virtus Bolognaa. Salviati osallistui Los Angelesin olympialaisissa 1932 4 × 100 metrin viestiin, josta Italia sai pronssia.
Viestijuoksun Suomen-mestaruuskilpailut 1997
Viestijuoksun Suomen-mestaruuskilpailut 1997 järjestettiin 5.–6. heinäkuuta Kalajoella.
Fenniarail
Fenniarail Oy on suomalainen yksityinen rautatieyhtiö, joka on perustettu vuonna 2009. Yrityksen perustaminen ja liikennöinti perustuvat tavaraliikenteen avautumiseen kilpailulle. Yhtiö on aloittanut liikennöinnin vuonna 2016. Yritys toimii kotimaisissa tavarankuljetuksissa. Yrityksen pääkonttori sijaitsee Helsingin Itä-Pasilassa. Yrityksen nimi oli lokakuuhun 2014 asti Proxion Train.
Yhtiön veturi saapui Kemijärvelle noutamaan ensimmäistä kuormaa Kotkan satamaan 26. heinäkuuta 2016.
Rautateiden tavaraliikenne on avautunut kilpailulle vuonna 2007.
Proxion Train Oy teki Kilpailu- ja kuluttajavirastolle toimenpidepyynnön siitä, voisivatko VR:n kilpailijat vuokrata vetureita ja veturinkuljettajia VR:ltä vai pitääkö kilpailijoiden hankkia omat veturit. Fenniarail tilasi vuonna 2015 tšekkiläiseltä CZ LOKO -yhtiöltä kolme modernisoitua dieselveturia, jotka saivat tyyppitunnuksen Dr18. Veturit ovat väriltään sinisiä. Kaikki tilatut veturit oli marraskuussa 2015 toimitettu Suomeen. Yritys testasi ensimmäistä veturiaan syyskuun viimeisellä viikolla 2015. Fenniarail on tilannut kaksi uutta dieselveturia CZ LOKO:lta, ja ne tulivat käyttöön alkusyksystä 2017.
Liikenne- ja viestintäministeriö myönsi Fenniarailille toimiluvan tavarankuljetuksissa 26. maaliskuuta 2015. Ratarahti oli saanut toimiluvan aikaisemmin.
Fenniarail huoltaa veturinsa Kotkassa, josta yritys oli vuokraamassa kahta veturihallia lokakuussa 2015.
Vuonna 2016 Fenniarail solmi kuljetussopimuksen Keitele Forestin omistaman Lappi Timberin kanssa sen Kemijärven tuotantolaitokselta satamiin.
Fenniarail aikoo tarjota kaivos-, metsä- ja metalliteollisuudelle suoria kuljetusyhteyksiä esimerkiksi tehtailta satamiin. Fenniarail tavoittelee kymmenen prosentin markkinaosuutta viiden vuoden kuluessa, mikä edellyttää 15–20 veturin kokonaisuutta. Yrityksen kustannusrakenne on erilainen kuin kilpailijalla, mikä mahdollistaa nopean kasvun. Yrityksen dieselveturit tulevat olemaan vetokykyisimpiä vetureita Suomen rautateillä.
Yhtiön liikevaihto oli vielä vuonna 2015 olematon. Vuonna 2016 liikevaihtoa syntyi 353 tuhatta euroa liiketoiminnan tuloksen ollessa 1,5 miljoonaa euroa tappiollinen. Rautatieliikenteen vaatimat erittäin kalliit kalustoinvestoinnit ja pitkät kuljetussopimusten aikajänteet ovat siis toistaiseksi pitäneet toiminnan raskaasti tappiollisena.
Fenniarail odottaa Suomen ja Venäjän välisen yhdysliikenteen avautuvan kilpailulle lähitulevaisuudessa. Suomen ja Venäjän välinen junaliikenne avautui kilpailulle joulukuussa 2016. Fenniarail kuljetti ensimmäisen yhdysliikennekuljetuksen huhtikuussa 2017. Yhtiö on varautunut yhdysliikenteen voimakkaaseen kasvuun investoimalla uusiin vetureihin. Fenniarail ja UPM ilmoittivat toukokuussa 2017 pitkäaikaisesta raakapuun kuljetussopimuksesta.
Ohjaus (opetus)
Ohjaus on työmenetelmä ja ammatillisen keskustelun muoto. Se on myös osa sellaisen organisaation toimintaa, jolla on tiettyjä sisällöllisiä tavoitteita esimerkiksi ura- tai opinto-ohjauksessa. Ohjausta tehdään esimerkiksi koulutuksessa, työhallinnossa, kuntoutuksessa, sosiaali- ja terveydenhuollossa, syrjäytymistä ehkäisevissä hankkeissa ja organisaatioiden johtamisessa.
Ohjausta on kuvattu ajan, huomion ja kunnioituksen antamiseksi. Ohjaus on neuvottelua, joka edistää keskustelun keinoin ohjauksessa olevan henkilön kykyä parantaa elämäänsä haluamallaan tavalla. Ohjausta voi kuvata laaja-alaiseksi elämänsuunnittelun menetelmäksi. Sen tavoitteet voivat olla moninaisia, mutta viime kädessä päämääränä on auttaa ohjauksen asiakasta elämään aiempaa tasapainoisemmin ympäristönsä kanssa ja käyttämään omia mahdollisuuksiaan tavoitteellisesti hyväkseen.
Ohjausalan käsitteet eivät ole täysin vakiintuneita. Sana ’ohjaus’ viittaa usein ohjausvuorovaikutukseen ja ohjauksen prosessiin eri aloilla. Sanonnalla ohjaus- ja neuvontatyö viitataan puolestaan eri alojen ammatillisiin ohjaus- ja neuvontakäytäntöihin. Ohjaustyön kuvaukset poikkeavat toisistaan sen mukaan, korostetaanko niissä menetelmää, ohjaajan ja ohjattavan välistä vuorovaikutussuhdetta vai prosessia, johon ohjauksella pyritään vaikuttamaan.
Tadesse Gebregiorgis
Tadesse Gebregiorgis (s. 29. maaliskuuta 1938 Addis Abeba) on etiopialainen entinen nyrkkeilijä. Hän kilpaili Tokion olympialaisissa 1964 alle 63,5-kiloisten sarjassa, jossa hän hävisi toisen kierroksen ottelunsa ja putosi 2. kierroksella myös Méxicon kisoissa 1968, joissa Gebregiorgis oli mukana alle 67 kilon sarjassa.
Kalvitsan Urheilijat
Kalvitsan Urheilijat on mikkeliläinen yleisurheiluun keskittynyt urheiluseura, joka on perustettu vuonna 1926. Yleisurheilun lisäksi seuran riveissä on harrastettu painia, pesäpalloa, lentopalloa sekä hiihtoa. Sodan vuoksi seuran toiminta oli keskeytyksissä vuodet 1942-1944 ja vuonna 1946 seura liitettiin Savilahden Urheilijoiden alaosastoksi. SavU:n keskittyessä 1970-luvulta lähtien jalkapalloon, on Kalvitsan Urheilijat jälleen toiminut omana seuranaan.
Seuran kotisivut
Roger Milhau
Roger Milhau (s. 29. maaliskuuta 1955 Istres) on ranskalainen entinen yleisurheilija, joka kilpaili keskimatkojen juoksussa. Hän edusti kansallisella tasolla Martigues Sports -seuraa.
Milhau voitti vuoden 1978 sisäratojen EM-kisoissa pronssia 800 metriltä ja sai samasta lajista kultaa Sindelfingenin kisoissa 1980. Hän pääsi Moskovan olympialaisissa 1980 800 metrin matkalla välieriin saakka ja jäi aikavertailussa alle sekunnin päähän finaalista. Milhau voitti maansa mestaruuden kolmesti sekä sisä- että ulkoradoilla
Dead Island
Dead Island on Techlandin tekemä ja Deep Silverin julkaisema selviytymiskauhu- ja toimintaseikkailupeli.
Peli julkaistiin syyskuussa 2011 Microsoft Windowsille, PlayStation 3:lle ja Xbox 360:lle. Peli sijoittuu zombien valtaamalle paratiisisaarelle.
Peliin tehty laajennus julkaistiin itsenäisenä pelinä.
GameSpotin arvostelussa peli sai arvosanan 7/10.
Jääpallon SM-kilpailu 1921
Jääpallon Suomen-mestaruus 1921 ratkaistiin cup-kilpailussa. Kilpailuun osallistui 9 joukkuetta. Helsingistä KIF, IFK, HJK ja HPS, Viipurista VBJS (Sudet), Reipas ja IFK sekä Turusta IFK, ja SLU. Helsingin Jalkapalloklubi voitti ensimmäisen jääpallomestaruutensa voitettuaan Viipurissa kuusi vuotta tappioitta pelanneen VBJS:n.
HJK:n joukkue Armas Saarinen (mv), Felix Siimes, Pauli Pylvänen, Yrjö Tuhkunen, Niilo Tammisalo, Aarne Nissinen, Aarne Tolonen, Akseli Pietiläinen, Esko Pekonen, Lauri Backman, Aatto Helsingius, Verner Eklöf ja Hjalmar Kelin.
HJK pelasi talven aikana 9 ottelua joista voitti 6, pelasi kerran tasan ja hävisi kaksi. VBJS pelasi niin ikään 9 ottelua, joista voitti 8 ja hävisi ainoastaan SM-loppuottelun.
Mika Sulin
Mika Sulin (s. 18. joulukuuta 1958 Helsinki) on suomalainen urheilujohtaja. Sulin toimi vuosina 2012–2014 Suomen Olympiakomitean pääsihteerinä. Hän aloitti tehtävässä 1. lokakuuta 2012 ja keväällä 2014 hän siirtyi urheilujärjestö Valon liiketoimintayksikön toimitusjohtajaksi, jossa tehtävässä hän toimi syyskuuhun 2014 saakka.
Sulin on aiemmin toiminut urheilumarkkinoinnista ja myyntitehtävistä, muun muassa Exel Sports Oy:ssä, Helsinki Halli Oy:ssä sekä Nike Pohjoismaissa. Hän toimi vuosien 2012 ja 2013 jääkiekon MM-kisojen Suomen kisaorganisaation pääsihteerinä.
Sulin pelasi Jääkiekon SM-liigassa Helsingin Jokereissa kausina 1981–1985. Runkosarjassa hän pelasi 96 ottelua tehopistein 13+20 ja pudotuspeleissä kahdeksan ottelua tehopistein 0+3. Kaudella 1982–1983 hän saavutti SM-hopeaa.
Alphonse John Smith
Alphonse John Smith (14. marraskuuta 1883 – 16. joulukuuta 1935) oli yhdysvaltalainen roomalaiskatolinen piispa. Hänet vihittiin papiksi 18. huhtikuuta 1908 ja nimitettiin Nashvillen hiippakunnan piispaksi 23. joulukuuta 1923. Piispaksi konsekroinnin suoritti 25. maaliskuuta 1924 Joseph Chartrand, jota avustivat Emmanuel Boleslaus Ledvina ja Samuel Alphonsius Stritch.
Smith kuoli 52-vuotiaana virassa.
Janus Theeuwes
Adrianus Cornelis "Janus" Theeuwes (4. huhtikuuta 1886 – 7. elokuuta 1975) oli alankomaalainen jousiampuja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa liikkuvan linnun 28 metrin joukkuekilpailussa.
Harry Stiff
Harold "Harry" Joseph Stiff (23. lokakuuta 1881 – 17. huhtikuuta 1939) oli brittiläinen köydenvetäjä. Hän kilpaili vuoden 1920 kesäolympialaisissa Antwerpenissä ja kuuli siellä kultaa voittaneeseen joukkueeseen.
Porfesa Competicion
Porfesa Competicion on espanjalainen pikkuformulatalli. Talli kilpaili World Series by Nissan-sarjassa kaudella 2004 sijoittuen sarjan yhdeksänneksi. Talli on kilpaillut myös Espanjan F3-sarjassa vuonna 2006. Silloin sen kuljettajana oli Roberto Merhi.
Jamie McGinn
James Robert ”Jamie” McGinn IV (s. 5. elokuuta 1988 Fergus, Ontario, Kanada) on kanadalainen jääkiekkoilija. Hänen nykyinen seuransa on NHL-liigassa pelaava Arizona Coyotes.
McGinn aloitti jääkiekkouransa juniorina OHL-liigassa pelaavassa Ottawa 67's -joukkueessa vuonna 2004. Fergusilaissyntyinen hyökkääjä pääsi heti debyyttikaudellaan maistamaan playoff-tunnelmaa, kun hänen joukkueensa raivasi tiensä aina liigan finaalipeleihin saakka. McGinnin henkilökohtaiseksi menestyskaudeksi muodostui kausi 2006–2007, jolloin hän voitti joukkueensa pistepörssin 89 pisteellä.
Kesällä McGinn varattiin NHL:ään toisella kierroksella, numerolla 36. Varauksen teki San Jose Sharks. Seuraavana vuonna kanadalainen allekirjoitti Sharksin kanssa tulokassopimuksen, joka vei hänet jo keväällä 2007 uuden seuransa AHL:ssä pelaavaan farmijoukkueeseen Worcester Sharksiin. Tästä huolimatta saman vuoden syksyllä alkanut kausi palautti McGinnin takaisin Ottawa 67's:aan. Uusi yritys AHL:ssä koitti taas kevätkaudella 2008. Tämän jälkeen nuorella hyökkääjällä ei ollut enää paluuta OHL:ään.
Jamie McGinn teki debyytin San Jose Sharksissa 28. lokakuuta 2008. Ensimmäinen NHL-maali syntyi heti kaksi päivää myöhemmin. McGinn kärsi pääsarjauransa alussa pahoista loukkaantumisista, jotka varmasti vaikuttivat siihen, että hän ei meinannut millään vakiinnuttaa paikkaansa seurassaan. Kaikkina kolmena seuraavana vuonna kanadalainen kun kirjautti itselleen paljon otteluita NHL:n lisäksi AHL:ssä. Kaikesta huolimatta McGinnin sopimusta jatkettiin kesäkuussa 2011 vuodella. Jatkopestin saamisen siivittämänä hän alkoikin muodostaa kaudesta 2011–2012 omaa läpimurtoaan.
Ennen kevään 2012 NHL-siirtojen takarajaa McGinn oli esiintynyt Sharks-paidassa joukkueen jokaisessa ottelussa sillä kaudella. San Jose ja Colorado Avalanche kuitenkin pääsivät takarajapäivänä sopimukseen, joka vei McGinnin yhdessä Mike Connollyn ja Michael Sgarbossan kanssa Avalancheen. Toiseen suuntaan siirtyivät Daniel Winnik ja T.J. Galiardi. McGinn pelasi Avalanchessa neljällä kaudella. Näistä viimeisellä, kaudella 2014–2015, hän pystyi pelaamaan vain 19 ottelua. Hän sai 15. marraskuuta 2014 pelatussa ottelussa leikkausta vaatineen selkävamman, joka päätti hänen kautensa.
26. kesäkuuta 2015 McGinn siirtyi Buffalo Sabresiin osana pelaajakauppaa, jossa Sabres sai hänen lisäkseen hyökkääjä Ryan O’Reillyn ja jossa Avalancheen siirtyivät hyökkääjät Mihail Grigorenko ja J. T. Compher, puolustaja Nikita Zadorov sekä toisen kierroksen varausvuoro .
Jamien nuoremmat veljet Tye (s. 1990) ja Brock (s. 1994) ovat myös jääkiekkoilijoita. New York Islanders varasi Tyen NHL:ään vuonna . Brockin varasi Carolina Hurricanes kesällä .
Mikkelin Passarit
Mikkelin Passarit on mikkeliläinen lentopalloseura. Se perustettiin vuonna 1994, kun Mikkelin Lentopallo -73 ja Mikkelin Vauhdin lentopallojaosto siirsivät kaiken toimintansa yhden seuran hoidettavaksi. Seuralla on sekä miesten että naisten edustusjoukkueet, jotka pelaavat kaudella 2013–2014 miesten 1-sarjassa ja naisten 1-sarjassa.
Joseph Chartrand
Joseph Chartrand (11. toukokuuta 1870 Saint Louis, Missouri – 8. joulukuuta 1933) oli yhdysvaltalainen roomalaiskatolinen piispa. Hänet vihittiin papiksi 24. syyskuuta 1892 ja nimitettiin Indianapolisin koadjuuttoripiispaksi sekä Flaviasin titulaaripiispaksi 27. heinäkuuta 1910. Piispaksi vihkiminen seurasi 15. syyskuuta. Pääkonsekraattorina toimi Diomede Angelo Raffaele Gennaro Falconio, jota avustivat Denis O'Donaghue ja Herman Joseph Alerding.
25. syyskuuta 1918 Chartrandista tuli Indianapolisin piispa. Hän kuoli 63-vuotiaana virassa.
Helsingin Kiri -60
Helsingin Kiri -60 on helsinkiläinen lentopalloseura. Se aloitti toimintansa vuonna 1960 ohjelmassaan koripallo ja yleisurheilu. Lentopallo tuli mukaan muutamaa vuotta myöhemmin ja vuodesta 1993 lähtien lentopallo on ollut seuran ainoa laji. Nykyisin Kiri on keskittynyt naisten lentopallon ympärille ja sen kaksi edustusjoukkuetta pelaavat molemmat 2-sarjassa.
Seuran kotisivut
Carlos Arthur Sevilla
Carlos Arthur Sevilla (s. 9. elokuuta 1935 San Francisco) on yhdysvaltalainen roomalaiskatolinen piispa. Hän kuuluu jesuiittoihin. Hänet vihittiin papiksi 3. kesäkuuta 1966 ja nimitettiin San Franciscon arkkihiippakunnan vihkipiispaksi sekä Minan titulaaripiispaksi 6. joulukuuta 1988. Piispaksi konsekroinnin suoritti 25. tammikuuta 1989 John Raphael Quinn, jota avustivat Mark Joseph Hurley ja Michael Joseph Kaniecki.
31. joulukuuta 1996 Sevilla sai nimityksen Yakiman piispaksi, jona hän toimi, kunnes jäi eläkkeelle 12. huhtikuuta 2011.
Järvensivun Kisa
Järvensivun Kisa on tamperelainen urheiluseura, joka on perustettu vuonna 1920. Nykyisen se panostaa lajeista suunnistukseen ja hiihtosuunnistukseen, mutta vuosien saatossa mukana lajivalikoimassa ovat olleet myös lentopallo, yleisurheilu, voimistelu ja hiihto. Parhaimmillaan Kisa ylsi kolmeen Suomen mestaruuteen lentopallossa 1950- ja 1960-lukujen taitteessa.
Seuran kotisivut
William Stephen Skylstad
William Stephen Skylstad (s. 2. maaliskuuta 1934) on yhdysvaltalainen roomalaiskatolinen piispa. Hänet vihittiin papiksi Spokanen hiippakuntaan 21. toukokuuta 1960 ja nimitettiin Yakiman hiippakunnan pispaksi 16. helmikuuta 1977. Hänet konsekroi 12. toukokuuta Raymond Gerhardt Hunthausen, jota avustivat Bernard Joseph Topel ja Bernard Francis Law.
17. huhtikuuta 1990 Skylstad sai nimityksen Spokanen piispaksi, jona hän toimi, kunnes jäi eläkkeelle 30. kesäkuuta 2010. Hänet nimitettiin vielä 24. tammikuuta 2011 Bakerin hiippakunnan apostoliseksi hallitsijaksi; hän erosi tehtävistään 8. maaliskuuta 2012.
Jordan Jovkov
Jordan Stefanov Jovkov (; s. 9. marraskuuta 1880 Žeravna, Bulgaria – 15. lokakuuta 1937 Plovdiv, Bulgaria) on bulgarialainen kirjailija.
Irving Louis Horowitz
Irving Louis Horowitz (25. syyskuuta 1929 – 21. maaliskuuta 2012) oli yhdysvaltalainen sosiologi. Hän työskenteli viimeiseksi Rutgers Universityssa vuodesta 1992. Hän oli Transaction Societyn perustajia ja oli myös Society-lehden perustaja ja toimittaja.
Solkikenkä
Solkikenkä on miesten kenkämalli. Solkikengästä käytetään myös nimitystä "munkkikenkä", sillä sen solkikiinnitys tuo mieleen munkkien sandaalit.
Solkikenkiä on yksi- ja kaksisolkisia. Solkikengät ovat vähemmän muodollisia kuin oxford-kengät ja samalla niitä ja muita nauhakenkiä käytännöllisempiä, sillä ne on solkikiinnityksensä ansiosta helppo pukea jalkaan ja riisua.
Isojärvi (Pomarkku)
Isojärvi on Karvianjoen vesistöön kuuluva järvi Pomarkun ja Siikaisten kunnissa Satakunnassa. Se on pohjoisen Satakunnan suurin järvi. Järven pinta ala on 39,4 km², suurin syvyys 9,9 metriä ja keskisyvyys 3,0 metriä.
Isojärveen laskee kaakosta Pomarkun puolella Inhottujärvestä alkunsa saava Pomarkunjoki. Järven pohjoisosassa siihen laskevat Siikaisten puolella pienemmät Otamonjoki ja Leväsjoki. Järven lasku-uomina ovat järven pohjoisosasta Siikaisissa alkunsa saava Merikarvianjoki, joka on lasku-uomista suurempi, sekä järven eteläpäästä Pomarkussa alkava pienempi Salmusoja. Näistä Merikarvianjoki laskee mereen Merikarvian kirkonkylän luona ja Salmusoja purkaa vetensä Noormarkun Poosjärveen, mistä vedet edelleen laskevat mereen Pohjajokea pitkin Ahlaisissa. Kaksi lasku-uomaa omaavana järvenä Isojärvi on hydrologisilta ominaisuuksiltaan bifurkaatiojärvi, kuten myös siihen laskeva Inhottujärvi, jolla samoin on myös toinen lasku-uoma mereen Noormarkunjoen kautta.
Isojärven rannalla sijaitsee Pomarkun Kiilholman kylä. Järven rannoille ulottuvat myös Kivijärven, Uudenkylän ja Pomarkun kylien alueet Pomarkussa sekä Leväsjoen, Haapakosken ja Otamon kylien alueet Siikaisissa.
Henry Conwell
Henry Conwell (1748 – 22. huhtikuuta 1842) oli irlantilaissyntyinen yhdysvaltalainen roomalaiskatolinen piispa. Hänet vihittiin papiksi marraskuussa 1776 ja nimitettiin Philadelphian piispaksi 26. marraskuuta 1819. Piispaksi konsekroinnin suoritti William Poynter 24. syyskuuta 1820. Conwell asetettiin virkaansa 26. marraskuuta 1820, ja hän toimi siinä kuolemaansa saakka.
Giovanni Morosini
Giovanni Morosini (22. heinäkuuta 1719 Venetsia – 18. elokuuta 1789) oli italialainen roomalaiskatolinen piispa. Hänet vihittiin benediktiinien papiksi 25. tammikuuta 1743 ja nimitettiin Chioggian piispaksi 28. toukokuuta 1770. Piispaksi konsekroinnin suoritti Lodovico Calini 3. kesäkuuta.
14. joulukuuta 1772 Morosini sai nimityksen Veronan piispaksi, joksi hänet asetettiin 16. helmikuuta 1773. Hän kuoli 70-vuotiaana virassa.
Jääpallon SM-kilpailu 1914
Jääpallon Suomen mestaruus 1914 ratkaistiin cup-kilpailussa, johon osallistui neljä joukkuetta, kaksi Helsingistä ja kaksi Viipurista. Loppuotteluun selvisivät edelliskauden tapaan Helsingin IFK ja VBJS, myöhempi Viipurin Sudet. Ottelu pelattiin Helsingissä. Vasta toista talveaan pelannut VBJS voitti ottelun 4-6, ja saavutti näin historiansa ensimmäisen jääpallon Suomen mestaruuden. Kerta oli ensimmäinen kun mestaruus meni Helsingin ulkopuolelle.
1. uusintaottelu
2.uusintaottelu
HIFK:n ja KIF:n ensimmäinen uusintaottelu mitätöitiin, koska ratkaisemattoman kamppailun ja uusinnan välissä ei ollut sääntöjen määräämää viikon väliaikaa.
Pelattiin 15. maaliskuuta Helsingissä
Andrea Veggio
Andrea Veggio (s. 28. elokuuta 1923) on italialainen roomalaiskatolinen piispa. Hänet vihittiin papiksi Veronan hiippakuntaan 29. kesäkuuta 1947 ja nimitettiin sen vihkipiispaksi sekä Velian titulaaripiispaksi 1. elokuuta 1983. Piispaksi vihkiminen seurasi 8. syyskuuta. Pääkonsekraattorina toimi Giuseppe Amari, jota avustivat Andrea Pangrazio ja Maffeo Giovanni Ducoli.
Veggio jäi eläkkeelle 8. syyskuuta 2001.
Angelo Daniel
Angelo Daniel (s. 12. lokakuuta 1933 Montebelluna) on italialainen roomalaiskatolinen piispa. Hänet vihittiin papiksi Trevison hiippakuntaan 24. kesäkuuta 1956 ja nimitettiin Chioggian piispaksi 27. marraskuuta 1997. Piispaksi konsekroinnin suoritti 13. joulukuuta Paolo Magnani, jota avustivat Antonio Mistrorigo ja Alfredo Magarotto. Daniel asetettiin virkaansa 6. tammikuuta 1998, ja hän toimi siinä, kunnes jäi eläkkeelle 10. tammikuuta 2009.
Irena Szydłowska
Irena Szydłowska (28. tammikuuta 1928 Lviv – 14. elokuuta 1983 Varsova) oli puolalainen jousiampuja. Hän kilpaili vuoden 1972 kesäolympialaisissa Münchenssä ja sai siellä hopeaa yksilökilpailussa. Hän osallistui myös vuoden 1976 kesäolympialaisiin Montrealissa ja jäi siellä yksilökilpailussa 20. sijalle.
Gunnar Jervill
Gunnar Jervill (s. 23. marraskuuta 1945 Göteborg) on ruotsalainen kilpauransa päättänyt jousiampuja. Hän kilpaili Münchenin kesäolympialaisissa 1972 saaden hopeaa yksilökilpailussa. Hän osallistui myös Montréalin kesäolympialaisiin 1976 ja jäi siellä yksilökilpailussa 14. sijalle.
Lee Rocker
Lee Rocker (oikealta nimeltään Leon Drucker, 3. elokuuta 1961, Massapequa, New York) on yhdysvaltalainen rockabilly-basisti.
Lee Rocker tuli tunnetuksi Stray Cats -yhtyeestä, joka niitti mainetta erityisesti 1980-luvun alkupuolella, ensin Englannissa, mutta myöhemmin maailmanlaajuisesti. Yhtyeessä soittivat Rockerin lisäksi Brian Setzer (kitara, laulu) ja Slim Jim Phantom (rummut), oikealta nimeltään James McDonnell.
Rocker keräsi huomiota villillä soittotyylillä, jossa hän kieppui, seisoi, makasi ja teki milloin mitäkin läskibassonsa kanssa.
Vuonna 1985 Lee Rocker, Slim Jim Phantom ja Earl Slick perustivat yhtyeen nimeltä Phantom, Rocker & Slick. Yhtye teki kaksi levyä.
Lee Rocker ja Slim Jim Phantom perustivat 1990-luvulla myös yhtyeen Swing Cats.
Lee Rocker soitti myös Freddie Mercuryn muistokonsertissa ainoana Stray Catsin jäsenenä.
Stray Cats on esiintynyt 2000-luvulla alkuperäisessä kokoonpanossaan. Stray Cats esiintyi vuonna 2004 Helsingin jäähallissa kiertueella, jonka jokainen keikka nauhoitettiin ja julkaistiin CD:nä. Vuonna 2008 Stray Cats oli alkuperäisessä kokoonpanossaan uudestaan Helsingissä.
Nykyisin Lee Rocker esiintyy omalla nimellään, mutta myös aiempien yhtyeidensä kanssa. Rocker on julkaissut useita soololevyjä, joista uusin on vuoden 2012 alussa julkaistu "Night Train to Memphis".
Alberto Iniesta Jiménez
Alberto Iniesta Jiménez (4. tammikuuta 1923 Albacete – 3. tammikuuta 2016 Albacete) oli espanjalainen roomalaiskatolinen piispa. Hänet vihittiin papiksi 13. heinäkuuta 1958 ja nimitettiin Madridin arkkihiippakunnan vihkipiispaksi sekä Tubernucan titulaaripiispaksi 5. syyskuuta 1972. Piispaksi vihkiminen seurasi 22. lokakuuta. Pääkonsekraattorina toimi Vicente Enrique y Tarancón, jota avustivat Ireneo García Alonso ja José Delicado Baeza.
Iniesta Jiménez jäi eläkkeelle 5. huhtikuuta 1998.
Ireneo García Alonso
Ireneo García Alonso (25. maaliskuuta 1923 – 4. kesäkuuta 2012) oli espanjalainen roomalaiskatolinen piispa. Hänet vihittiin papiksi 27. maaliskuuta 1948 ja nimitettiin Albaceten piispaksi 7. joulukuuta 1968. Piispaksi vihkiminen seurasi 25. tammikuuta 1969. Pääkonsekraattorina tiomi Luigi Dadaglio, jota avustivat Arturo Tabera Araoz ja Anastasio Granados García.
García Alonso erosi tehtävistään hiippakunnan johdossa 4. elokuuta 1980.
Øresundin metroasema
Øresund on Kööpenhaminan metron linjan M2 asema Sundbyøsterin kaupunginosassa Tanskan pääkaupungissa Kööpenhaminassa. Asema sijaitsee joukkoliikenteen maksualueella 3.
Øresundin asema on avattu vuonna 2007. Asemalta on lyhyt matka vuonna 2005 valmistuneelle Amager Strandparkin uimarannalle. Metrojunia liikennöi Kööpenhaminan keskustan kautta Vanløseen sekä vastakkaiseen suuntaan Kööpenhaminan lentoasemalle.
Jääpallon SM-kilpailu 1922
Jääpallon SM-kilpailuun vuonna 1922 osallistui 12 joukkuetta, mikä oli pohjalaisjoukkueiden mukaan tulon ansiosta suurin määrä siihen mennessä. Mukana oli kolme vaasalaisjoukkuetta, Vasa IS, Vasama, ja Vaasan IFK, lisäksi Pohjanmaalta oli mukana Pietarsaarelainen IF Drott. Ensikertalainen kilpailuissa oli myös Turun Urheiluliitto. Viipurista mukana olivat VBJS eli Sudet, Viipurin IFK ja Reipas, Helsingistä kilpailuun osallistuivat HJK, HIFK, HPS ja Kronohagens IF. Turkulainen Åbo IFK oli suljettu kilpailuista viime kauden luovutuksen takia.
Ottelukaavio laadittiin matkakustannusten säästämiseksi siten että etelän, idän ja pohjoisen joukkueet kohtasivat toisensa vasta mahdollisimman myöhäisessä vaiheessa. Helsinkiläisjoukkueista välieriin selvisivät HPS, joka pudotti jatkosta pelaajamenetyksistä kärsineen HIFK:n, sekä HJK:n pudottanut Kiffen. Idästä pisimmälle selvisi Sudet, joka jätti taakseen paikalliskilpailijansa IFK:n ja Reippaan. Pohjanmaalaisista joukkueista selvisi pisimmälle Vasa IS. Tasoero kauemmin kilpailuihin osallistuneisiin oli kuitenkin vielä suuri, Kiffen voitti vaasalaiset välierässä 13-0. Toisessa välierässä Sudet voitti HPS:n myös selvin lukemin 9-1. Helsingissä pelatussa loppuottelussa kohtasivat Sudet ja Kiffen. Sudet voitti ottelun maalein 3-1.
1.kierros
2.kierros
26. helmikuuta Helsingissä
Armas Ahnger, Lassi Mäkinen. Toivo Pirhonen, Aarne Lavonen Kristian Poutiainen, Eetu Kostamo, Heikki Lund, Ilmari Laine, Niilo Joutsenlahti, Jussi Pelli, Lauri Hirvonen (mv).
Talven aikana VBJS pelasi 9 ottelua, joista hävisi yhden (HJK:lle 6-7). Voitot tulivat Viipurin Reippaasta ja Viipurin IFK:sta (2), Uppsalan Siriuksesta, Yhdistetystä Helsingin joukkueesta, Kiffenistä (2) ja HPS:stä. Maaliero joukkueella oli 66–19.
Vieläki Lepposaa
Vieläki Lepposaa on turkulainen vuonna 2007 perustettu kolmihenkinen rap-yhtye. Sen muodostavat MC-tuottajat Monsteri-Makke ja Murkkumies sekä DJ Beha.
Beatboxausta Verbal Development -kokoonpanossa harrastaneet Monsteri-Makke ja Murkkumies perustivat Vieläki Lepposaa -yhtyeen vuonna 2007. DJ Beha liittyi yhtyeeseen myöhemmin DJ:ksi. Vieläki Lepposaa julkaisi debyyttialbuminsa "TKU808" omakustanteena toukokuussa 2009. Toisen albuminsa "Pidemmälle viety" Vieläki Lepposaa julkaisi yhdessä rap-artisti Haamun kanssa. Sen julkaisi Joku Roti Records 4. huhtikuuta 2012. Albumin kappaleesta "Selviytymisoppia" julkaistiin musiikkivideo toukokuussa 2011.
Murkkumies ja Ritarikunta -yhtyeen Lempi-Joe julkaisivat MartinMäki -nimellä "Tietoo ja meininkii" -nimisen omakustannealbumin kesällä 2011.
DJ J-Laini
Jussi Laine (s. Rovaniemi), tunnetaan paremmin taiteilijanimellään DJ J-Laini, on suomalainen DJ ja musiikkituottaja. Hän on mukana Kemmuru -nimisessä rap-yhtyeessä. J-Laini räppäsi Tulenkantajat -yhtyeen alkuperäisessä kokoonpanossa ja toimi myös DJ:nä Nuoret Herrat ja Anno Fallo -yhtyeissä. J-Laini soittaa levyjä jatkuvasti klubeilla ja järjestää mm. Yo Kuudes linja Raps! -klubia. Useita vuosia jatkunut Kovalevy-klubi lopetettiin marraskuussa 2008.
Saara Mikkola
Saara Sinikka Mikkola (o.s. "Annala", 17. toukokuuta 1927 Kaustinen – 15. joulukuuta 2012 Hämeenlinna) oli suomalainen poliitikko ja kunnallisneuvos. Hän toimi kokoomuksen kansanedustajana Hämeen läänin eteläisestä vaalipiiristä heinäkuusta 1975 maaliskuuhun 1987.
Mikkola valmistui filosofian maisteriksi Helsingin yliopistosta 1951. Hän työskenteli opettajana Jokioisissa (1953–1956), Urjalassa (1958–1964) ja Hämeenlinnassa (1964–1975).
Mikkola nousi eduskuntaan alun perin varaedustajan paikalta Erkki Huurtamon siirryttyä Kymen läänin maaherraksi. Hän oli jäsenenä eduskunnan pankkivaliokunnassa, sivistysvaliokunnassa, sosiaalivaliokunnassa ja suuressa valiokunnassa. Hän toimi poliittisella urallaan myös muun muassa presidentin valitsijamiehenä vaaleissa 1978 ja 1982 sekä Urjalan kunnan- ja Hämeenlinnan kaupunginvaltuutettuna.
Mikkolan luottamustehtäviin kuuluivat myös muun muassa Marttaliiton puheenjohtajuus 1969–1975 ja Etelä-Hämeen Marttojen puheenjohtajuus 1965–1981. Vuonna 1999 hänet nimettiin Marttaliiton kunniapuheenjohtajaksi ja vuonna 1991 hän sai kunnallisneuvoksen arvonimen.
Mikkola oli toisen polven kansanedustaja. Hänen isänsä Juho Anton ”Jussi” Annala toimi Maalaisliiton kansanedustajana 1930–1939 ja 1945–1951.
Vuonna 1951 Mikkola avioitui rovasti Antti Mikkolan kanssa. He saivat kolme lasta. Pojista Jaakko Mikkola (s. 1961) on toiminut Kymenlaakson maakuntajohtajana vuodesta 2016.
Kalle Matilainen (poliitikko)
Kalle Kustaa Matilainen (30. toukokuuta 1903 Keitele – 20. maaliskuuta 1975 Imatra) oli suomalainen poliitikko, puoluekannaltaan sosialidemokraatti.
Matilainen toimi syyskuusta 1956 maaliskuuhun 1970 kansanedustajana Kymen läänin vaalipiiristä. Hän nousi eduskuntaan varaedustajan paikalta Juho Kuittisen kuoltua kesken vaalikauden kesäkuussa 1956. Hän oli jäsenenä eduskunnan lakivaliokunnassa, sosiaalivaliokunnassa, työväenasiainvaliokunnassa ja vesilakivaliokunnassa. Hän toimi myös sosiaalivaliokunnan puheenjohtajana. Matilainen vaikutti poliittisella urallaan myös Ruokolahden ja Imatran kunnallispolitiikassa sekä toimi presidentin valitsijamiehenä vaaleissa 1956, 1962 ja 1968.
Matilainen toimi työurallaan maatyöläisenä 1916–1922, kivityömiehenä ratatyömailla 1922–1929, metallimiehenä ja kirvesmiehenä Vuoksenniska Oy:n sulattimolla ja rautatehtaalla Imatralla 1929–1952 ja Imatran työväenyhdistyksen taloudenhoitajana 1952–1956. Hän työskenteli myös pääluottamusmiehenä.
Matilainen oli naimisissa kahdesti, Vieno Elisabeth Hyrkäksen kanssa vuosina 1926–1934 ja Aili Amanda Kalpion kanssa vuodesta 1937.
Sotatunturit
Sotatunturit sijaitsevat Suomessa Kemijokivarren Lapissa Savukoskella. Rannimmainen sotatunturi on noin 390 metriä merenpinnasta ja Maaimmainen sotatunturi 416 metriä. Maastoltaan molemmat tunturit ovat rakkaisia. Tunturien välisestä kurusta saa alkunsa Sotajoki, joka laskee Nuorttijokeen ja edelleen Tuulomajoen kautta Barentsinmereen.
Rannimmaisen sotatunturin juurella Kemijoen sivujokea Vouhtujokea ja Jäämereen laskevaa Sotajokea erottaa kapea Sotataival-niminen kannas. Jokien muodostamaa reittiä on muinoin käytetty vesikulkureittinä, jolloin veneet on vedetty Sotataipaleen yli vesistöstä toiseen.
HMS Partridge
HMS Partridge on ollut seitsemän Britannian Kuninkaallisen laivaston aluksen nimenä.
HMS Petard (1916)
HMS Petard (viirinumerot G66 ja F20) oli Britannian Kuninkaallisen laivaston Amiraliteetin M-luokan hävittäjä, joka palveli ensimmäisessä maailmansodassa.
Alus tilattiin William Denny and Brothersilta Dumbartonista. Sen köli laskettiin 5. heinäkuuta 1915 ja alus laskettiin vesille 24. maaliskuuta 1916. Alus valmistui vielä samana vuonna 23. toukokuuta.
Skagerrakin taistelussa alus kuului kymmenen hävittäjän muodostamaan 13. hävittäjälaivueeseen, jonka tehtävänä oli suojata 1. taisteluristeilijälaivuetta. Hävittäjälaivueen johtoaluksena oli kevyt risteilijä "HMS Champion". "HMS Petard" laukaisi taistelun aikana torpedonsa osumatta vihollisaluksiin.
Alus myytiin 9. toukokuuta 1921 romutettavaksi.
Maastojuoksun Suomen-mestaruuskilpailut 1913
Maastojuoksun Suomen-mestaruuskilpailut 1913 järjestettiin Turussa 25. toukokuuta. Järjestävänä seurana oli Turun Urheiluliitto. Kilpailut olivat ensimmäiset maastojuoksun SM-kilpailut.
Barolo
Barolo on italialainen punaviini. Sitä valmistetaan ainoastaan Barolon seudulla Piemonten alueella. Viini tehdään pelkästään Nebbiolo-rypäleestä. Barolo on ollut DOCG-laatuluokiteltu viini vuodesta 1980.
1800-luvun puoleenväliin asti Nebbiolosta tehtiin Barolon seudulla lähinnä makeita viinejä. Vuosisadan keskivaiheilla Camillo Cavourin aloitteesta alueelle kutsuttu ja palkattu ranskalainen Louis Oudart toi tullessaan uusia viininviljelytekniikoita, kuten myöhäinen sadonkorjuu ja pitkäaikainen uuttaminen. Viinejä myös alettiin kypsyttää kastanjatynnyreissä. Näin tuotetut viinit olivat erittäin tanniinisia ja voimakkaita, eivätkä ne arvostuksestaan huolimatta olleet kuin harvojen suosiossa.
Viininviljelytekniikka pysyi perinteisenä alueella yli sata vuotta. Monesti rypäleet kuivuivat terttuihin, kun odotettiin niiden myöhäistä kypsymistä, mikä teki tanniinisuudesta vaikeasti hallittavaa. Viiniteollisuuden nykyaikaiset teolliset tuotantotavat muuttivat tilanteen 1980-luvulla. Kun viini käytettiin valvotusti suurissa terästankeissa, uuttamisaika lyhennettiin päiviin, ja kun kypsytyksessä alettiin käyttää melko uusia tynnyreitä, tanniinisuuden osuus viinissä muuttui pirteämmäksi turruttavuuden sijaan ja muut Nebbiolon aromit saatiin paremmin esiin. Barolo vaatii kuitenkin aina kypsytystä. Maineikkaimpia barolo-viinin tuottajia on Barbarescon Angelo Gaja.
Nebbiolo-rypälettä viljellään baroloa varten tarkoin määritellyllä 20,54 neliökilometrin alueella, johon kuuluu osia Cuneon maakunnan 11 kunnasta. Barolon, Castiglione Falletto ja Serralunga d’Alban kunnat kuuluvat alueeseen käytännössä kokonaan. Lisäksi alueeseen kuuluu osia Monforte d’Alban, Novellon, La Morran, Verdunon, Grinzane Cavourin, Diano d’Alban, Cherascon ja Roddin kunnista.
Barolon vuotuinen tuotantomäärä on noin yhdeksän miljoonaa litraa (vuonna 2014).
Burn It Down (Linkin Parkin kappale)
Burn It Down on Linkin Parkin viidennen, kesäkuussa 2012 julkaistun, "Living Things" -nimisen albumin ensimmäinen single, joka julkaistiin 16. huhtikuuta 2012.
28. maaliskuuta 2012 Mike Shinoda vahvisti, että ensimmäinen single "Living Things" -albumilta on nimeltään "Burn It Down". Hän myös kertoi yhtyeen kuvaavan musiikkivideota kappaleeseen. Musiikkivideon kappaleeseen on ohjannut yhtyeen jäsen, Joe Hahn. Musiikkivideon ensi-esitys oli MTV:llä 24. toukokuuta 2012.
”Burn It Down” sai myönteisiä arvioita useilta ammattikriitikoilta. Nick Catucci "Rolling Stonesta" kuvasi Benningtonin säkeitä hänen "kauneimmiksi koskaan". Rick Florino "Artistdirectistä" sanoi ”Burn It Downin” olevan ”yksi sytyttävimmistä kappaleista vuonna 2012”, palkiten kappaleen täysillä viidellä tähdellä. "MusicEyzin" arvostelija antoi kiitosta Shinodan säkeille ja kappaleen kertosäkeelle, mutta hän totesi, että kappale ei tehnyt ensi kuulemalla häneen suurta vaikutusta. Andrew Unterberger "Popdustista" piti Benningtonin laulusta, mutta kritisoi Shinodan räppäystä ja laulun sanoituksia.
Digitaalinen single:
CD:
Burn It Down
Burn It Down voi tarkoittaa:
In Motion
In Motion on Mr. Fastfingerin toinen studioalbumi, joka julkaistiin 30. maaliskuuta 2012.
Kastrupin metroasema
Kastrup on Kööpenhaminan metron linjan M2 asema Tårnbyn kunnassa Kööpenhaminan kaakkoispuolella. Asema sijaitsee Amagerin saarella joukkoliikenteen maksualueella 4. Asema palvelee Kastrupin taajamaa ympäristöineen. Kastrupin nimellä tunnetulla Kööpenhaminan lentoasemalla on erillinen metroasema ja rautatieasema.
Kastrupin asema on avattu vuonna 2007. Aseman lähellä sijaitsevat Tårnbyn kunnan taidemuseo Kastrupgårdsamlingen sekä rakenteilla oleva Den Blå Planet -akvaario. Metrojunia liikennöi Kööpenhaminan keskustan kautta Vanløseen sekä vastakkaiseen suuntaan Kööpenhaminan lentoasemalle.
Vuoden kultaseppä
Vuoden kultaseppä on Suomen Kultaseppien Liiton vuodesta 1987 myöntämä nimitys. Nimetyksi tulee henkilö, joka tunnetaan etevänä kulta- tai hopeaseppänä. Vuoden kultaseppä on työskennellyt alalla vähintään viisi vuotta tai hänellä on muita erityisiä ansioita kultasepän alalla.
Jo Zeller
Jo Zeller (s. 17. heinäkuuta 1955 Männedorf) on sveitsiläinen autourheilija. Hän on urallaan kilpaillut Itävallan Formula 3 Cupissa ja Sveitsin Formula 3-sarjoissa. Zeller on voittanut Sveitsin F3-sarjan mestaruuden ennätykselliset 12 kertaa vuosina 1982, 1984, 1990-92, 1995 ja 1998-2003. Zeller toimii myös oman Jo Zeller Racing-tallinsa tallipäällikkönä. Hänen tallinsa kilpailee nykyään mm Formula 3 Euroseries, Formula Lista Junior ja Saksan F3-sarjoissa. Hänen tallinsa voitti Itävallan F3 Cup sarjan mestaruuden vuonna 2011. Zellerin poika Sandro on myös kilpa-ajaja.
Frankfurtin keittiö
Frankfurtin keittiöksi kutsutaan itävaltalaisen arkkitehti Margarete Schütte-Lihotzkyn (1897–2000) vuonna 1926 suunnittelemaa kiintokalustein varustettua funktionalistista keittiötä, jota pidetään nykyaikaisen keittiö- ja keittiökalustesuunnittelun lähtökohtana.
Schütte-Lihotzky suunnitteli keittiön arkkitehti Ernst Mayn, Frankfurt am Mainin asuntoviraston johtajan aloitteesta. Frankfurtin keittiö, jonka jatkajia länsimaiset keittiövalmistajat poikkeuksetta ovat, suunniteltiin alun perin työssäkäyvälle perheen äidille, joka laittaa ruokaa joka päivä. Ruoanvalmistamisella oli yksi funktionaalinen tarve: ravinnon tehokas valmistaminen ja jakelu perheelle.
Keittiö pyrittiin taylorismin hengessä suunnittelemaan yhtä tehokkaaksi kuin teollisuustyöntekijän työpiste, jossa kaikki tarvittava oli helposti ulottuvilla niin, että työ olisi mahdollisimman nopeaa ja sujuvaa. Schütte-Lihotzky katsoi, ettei työväenluokan keittiössä tarvita perheenemännän lisäksi tilaa palvelijalle, joten Frankfurtin keittiö mitoitettiin kompaktiksi yhden hengen työtilaksi. Samalla keittiö soveltui hyvin yhä tehokkaammaksi muuttuneeseen asuntotuotantoon. Keittiökaapiston osat valmistettiin ensi kertaa valtaosin tehtaalla standardoidun moduulin mukaisesti.
Pienin Frankfurtin keittiön tyypeistä oli pinta-alaltaan vain 190×340 cm. Toisella lyhyellä sivulla oli ovi, toisella ikkuna ja sen ääressä istumatyöpiste. Toiselle pitkälle seinälle sijoitettiin tiskialtaat, työtaso ja korkea kaapisto; toisella seinällä oli liesi ja alas taittuva silityslauta. Keittiökaapistot maalattiin tumman sinivihreiksi, koska väri tutkimusten mukaan karkotti kärpäsiä. Työtaso oli päällystetty linoleumilla ja siinä oli vapaa reuna senaikaisten käsikäyttöisten keittiökoneiden kuten lihamyllyn kiinnittämiseen. Työtason alla oli iso alumiininen lokerolaatikosto jauhojen, sokerin ja muiden kuivatavaroiden säilytykseen. Liedeksi Schütte-Lihotzky kaavaili ensin sähköliettä, mutta sähkön kalleuden vuoksi vaihtoehtona oli sähkö- ja puulämmitteinen yhdistelmäliesi.
Vuosien 1926 ja 1932 välillä Frankfurtin alueen uudisasuntoihin asennettiin noin 10 000 Frankfurtin keittiön eri versiota. Frankfurtin keittiöön perustunut ajatus uudesta modernista keittiöstä levisi koko Eurooppaan ja tuli toisen maailmansodan jälkeen myös Suomeen, jossa se soveltui hyvin jälleenrakennuskauden teolliseen asuntotuotantoon.
Wilhelm Andstén
Gabriel Wilhelm Andstén (31. heinäkuuta 1818 Helsinki – 31. toukokuuta 1894) oli suomalainen tehtailija ja Helsingissä toimineen Wilh. Andsténin kaakelitehtaan perustaja.
Andsténin isä oli rakennusmestari. Tultuaan kisälliksi Andstén lähti Pietariin jossa hän työskenteli fajanssitehtaassa. Vuonna 1842 hän perusti Helsingin Sörnäisiin kaakeli- ja fajanssitehtaan joka oli ensimmäinen laatuaan Suomessa. Tehtaan päätuotteena olivat uunikaakelit mutta se valmisti myös seinä- ja lattialaattoja, pienoispatsaita ja erilaisia talousesineitä. Se oli 1900-luvun alussa Suomen kolmen suurimman keramiikkatehtaan joukossa (muita olivat Arabia ja Turun Kaakelitehdas).
Andstén johti tehdasta vuoteen 1890 saakka. Hänen jälkeensä tehtaan johdossa olivat Otto Andstén (1890–1916) ja Curt Andstén (1916–1918). Turun kaakelitehdas osti 1918 tehtaan ja yhdisti sen omistamaansa "Tikkurilan kaakelitehtaaseen". Tehdas toimi sitten Tikkurilassa nimellä "Wilh. Andsténs Fabriksaktiebolag Dickursby" aina vuoteen 1937 saakka.
LTIndigo vol. 2: Uneton tuulisessa kylässä
LTIndigo vol. 2: Uneton tuulisessa kylässä on rap-artisti Jussi Kuoman 2. kesäkuuta 2012 julkaistu EP.
Maastojuoksun Suomen-mestaruuskilpailut 1914
Maastojuoksun Suomen-mestaruuskilpailut 1914 järjestettiin Kuopiossa 31. toukokuuta. Kilpailujen järjestävänä seurana toimi Kuopion Riento. Kyseessä olivat toiset Suomessa toteutetut maastojuoksun SM-kilpailut. Matkaan lähti 14 juoksijaa, jotka juoksivat yli neljän kilometrin radan kahteen otteeseen. Kuopion Rientoa edustanut Arvi Kokkonen uusi aiempana vuotena saavuttamansa Suomen mestaruuden, ja Kuopion Riento saavutti kilpailuissa kolmoisvoiton.
Team Tawast-Volley
Team Tawast-Volley on Hämeenlinnassa, Hattulassa ja Janakkalassa toimiva lentopalloseura. TT-Volley on perustettu vuonna 2002 ja sillä on noin 200 rekisteröityä pelaajaa ja toimintaa pyöritetään 30 valmentajan voimin. Seuralla on edustusjoukkueet sekä miehissä että naisissa; miehet pelaavat 2-sarjassa ja naiset 1-sarjassa.
Seuran kotisivut
Globe (Gracias)
Globe on suomalaisen rap-artisti Graciaksen ensimmäinen pitkäsoitto, joka julkaistiin 9. toukokuuta 2012 Cocoa Musicin kautta. Albumi on tehty yhteistyössä tuottaja JTT:n kanssa, joka on tehnyt kaikki albumin biitit.
Albumin ensimmäinen musiikkivideo julkaistiin tammikuun lopulla 2012 kappaleesta "40k Volts". Kappaleella vierailee ruotsalainen rap-artisti Eboi. Toinen musiikkivideo julkaistiin kappaleesta "Night Shift" maaliskuussa ja kolmas kappaleesta "Bars" toukokuussa. Albumista julkaistaan vinyylieversio syyskuussa 2012. Vinyyliversio sisältää DJ Kridlokkin tekemän remixversion albumin kappaleesta "Night Shift". Remixversiosta julkaistiin musiikkivideo elokuussa 2012. "Globe" nousi Suomen virallisen albumilistan 28. sijalle viikolla 20/2012.
Viinin dekantointi
Viinin dekantointi on toimenpide, jossa viinin säilytysastiasta eli viinipullosta kaadetaan viini toiseen astiaan, vaikkapa karahviin, siten että pullon pohjalle kertynyt sakka ja "viinikivi" eli kiteytyneet omena- ja viinihappo jäävät pulloon. Samalla viini saadaan reagoimaan ilman kanssa. Viinin dekantoinnissa ilman happi vaikuttaa oleellisesti viinin makuun, tuoksuun ja luonteeseen. Tällä ”ilmastoinnilla” voidaan kypsyttää viinejä varsinkin, jos ne ovat vielä kovin tuoreita ja kypsymättömiä. Viini dekantoidaan tarjoiluastiaansa, joka on usein koristeellinen lasikarahvi.
Viinin dekantointi aloitetaan sijoittamalla viinipullo pullokoriin, jossa se saa levätä lappeellaan, jotta sakka asettuu. Tai jos viini on varastoitu, pullokorin tehtävä on pitää pullo varastotelineen asennossa. Pullokoria ei käytetä viinin annosteluun pöydässä. Korkki avataan pullon maatessa pullokorissa, mielellään korkin ulos vetävällä korkkiruuvilla, häiritsemättä viiniä. Lyijykapseli ja korkin purut on poistettava pullon suulta. Pullo otetaan pullokorista ja viini kaadetaan varovasti karahviin sen reunaa myöten. Kynttilän liekki (tai joku muu valolähde) helpottaa sakan näkemistä ja sakkarajan erottamista viinistä.
Dekantoinnista hyötyvät nuoret viinit. Tavallinen dekantointiaika on noin 1–2 tuntia, mutta jopa 24 tuntia voi sopia joillekin viineille. Beaujolais Nouveau -viinin dekantointi saattaa muuttaa puolessa tunnissa, ”kuolleen tuntuisen” viinin kukoistukseen.
Perniön Sisu
Perniön Sisu on nykyisin Salossa, entisen Perniön kunnan alueella toimiva urheiluseura. Se perustettiin vuonna 1952, kun muutaman aktiivin joukko halusi irrottautua Perniön Nousevan alaosastosta omaksi seurakseen. Aluksi seuran lajeina olivat yleisurheilu ja hiihto sekä hieman myöhemmin mukaan tulleet lentopallo, pöytätennis ja painonnosto. Nykyisin lajivalikoimassa ovat omina jaostoinaan lentopallo ja vuodesta 2002 lähtien mukana ollut sulkapallo. Lisäksi yhteisen jaoston muodostavat yleisurheilu, hiihto ja kuntoliikunta.
Seuran kotisivut
Beth Broderick
Beth Broderick (s. 1959) on yhdysvaltalainen näyttelijä. Hän on tunnettu televisiosarjan "Sabrina, teininoita" Zeldana. Broderick kasvoi ja opiskeli Kaliforniassa. Hän on esiintynyt Sabrinan lisäksi televisiosarjoissa "The Five Mrs. Buchanans", "Hearts Afire" ja "Glory Days".
Maastojuoksun Suomen-mestaruuskilpailut 1915
Maastojuoksun Suomen-mestaruuskilpailut 1915 järjestettiin Helsingin Oulunkylässä 16. toukokuuta Jyryn järjestäminä. Kilpailut olivat kolmannet maastojuoksun SM-kilpailut. Osanottajia oli parisenkymmentä, joista 10 juoksi maaliin saakka. Ainoastaan Helsingin Jyry sai kolme edustajaa maaliin ja voitti näin ollen joukkuekilpailun. Matka oli vajaan 10 km mittainen ja se juostiin kolmena lenkkinä osaksi raviradan alueella. Maasto oli kohtalaisen tasainen, mutta sisälsi tiheitä metsiä ja risukoita. Ilma oli poutainen, mutta kylmähkö.